KOMISIJOS REGLAMENTAS (EB) Nr. 607/2007
2007 m. birželio 1 d.
dėl Tarybos reglamento (EB) Nr. 1788/2003 I priede 2006-2007 metams nustatytų nacionalinių referencinių kiekių paskirstymo į „pristatymą“ ir „pardavimą tiesiogiai vartoti“
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1788/2003, nustatantį mokestį pieno ir pieno produktų sektoriuje (1), ypač į jo 8 straipsnį,
kadangi:
(1)
Tarybos reglamente (EB) Nr. 1778/2003 numatyta, kad valstybė narė nustato gamintojo individualius referencinius kiekius. Gamintojai gali turėti vieną ar du individualius referencinius kiekius - vieną pristatymui, o kitą pardavimui tiesiogiai vartoti - ir šie kiekiai gali būti perkelti iš vieno referencinio kiekio į kitą gamintojui pateikus tinkamai pagrįstą prašymą.
(2)
2006 m. birželio 2 d. Komisijos reglamente (EB) Nr. 832/2006 dėl Tarybos reglamento (EB) Nr. 1788/2003 I priede 2005-2006 metams nustatytų nacionalinių referencinių kiekių paskirstymo į „pristatymus“ ir „pardavimus tiesiogiai vartoti“ (2) referenciniai kiekiai, taikomi 2005 m. balandžio 1 d.-2006 m. kovo 31 d. Belgijai, Čekijos Respublikai, Danijai, Vokietijai, Estijai, Airijai, Graikijai, Ispanijai, Prancūzijai, Italijai, Kiprui, Latvijai, Lietuvai, Liuksemburgui, Vengrijai, Maltai, Nyderlandams, Austrijai, Lenkijai, Portugalijai, Slovėnijai, Slovakijai, Suomijai, Švedijai ir Jungtinei Karalystei, paskirstomi į „pristatymą“ ir „pardavimą tiesiogiai vartoti“.
(3)
Remdamosi 2004 m. kovo 30 d. Komisijos reglamento (EB) Nr. 595/2004, nustatančio išsamias Tarybos reglamento (EB) Nr. 1788/2003, nustatančio mokestį pieno ir pieno produktų sektoriuje, taikymo taisykles (3), 25 straipsnio 2 dalimi Belgija, Čekijos Respublika, Danija, Vokietija, Estija, Airija, Graikija, Ispanija, Prancūzija, Italija, Kipras, Latvija, Lietuva, Liuksemburgas, Vengrija, Nyderlandai, Austrija, Lenkija, Portugalija, Slovėnija, Slovakija, Suomija, Švedija ir Jungtinė Karalystė pranešė apie kiekius, kurie gamintojų prašymu buvo galutinai paskirstyti į individualius referencinius kiekius pristatymui ir pardavimui tiesiogiai vartoti.
(4)
Pagal Reglamento (EB) Nr. 1788/2003 I priedą bendri nacionaliniai Belgijos, Danijos, Vokietijos, Prancūzijos, Liuksemburgo, Nyderlandų, Austrijos, Portugalijos, Suomijos, Švedijos ir Jungtinės Karalystės referenciniai kiekiai 2006-2007 m. yra didesni negu bendri nacionaliniai referenciniai 2005-2006 m. kiekiai, ir todėl šios valstybės narės pranešė Komisijai apie papildomų referencinių kiekių paskyrimą „pristatymui“ ir „pardavimui tiesiogiai vartoti“.
(5)
Pagal 2006 m. birželio 22 d. Komisijos reglamentą (EB) Nr. 927/2006 dėl pradėjimo naudoti specialų restruktūrizavimo rezervą, nurodytą Tarybos reglamento (EB) Nr. 1788/2003 1 straipsnio 4 dalyje (4), nuo 2006 m. balandžio 1 d. Čekijos Respublikai, Estijai, Latvijai, Lietuvai, Vengrijai, Lenkijai, Slovėnijai ir Slovakijai perduodami naudoti papildomi referenciniai kiekiai, priskiriami atitinkamiems „pristatymo“ nacionaliniams referenciniams kiekiams.
(6)
Todėl reikia nustatyti Tarybos reglamento (EB) Nr. 1788/2003 I priede nurodytų nacionalinių referencinių kiekių, taikomų 2006 m. balandžio 1 d.-2007 m. kovo 31 d., paskirstymą į „pristatymą“ ir „pardavimą tiesiogiai vartoti“.
(7)
Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1788/2003 I priede nustatytų nacionalinių referencinių kiekių, taikomų 2006 m. balandžio 1 d.-2007 m. kovo 31 d., paskirstymas į „pristatymą“ ir „pardavimą tiesiogiai vartoti“ nustatomas šio reglamento priede.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2007 m. birželio 1 d.